อาหารอร่อย มากินเป็นประจำกับเมนูกันตายของคนไทย ข้าวกะเพราไก่ไข่ดาว แพนงไก่ และผัดปวยเล้ง 
ร้านนี้ขายอาหารไทยแต่ก็มีสเต็กแบบไทยๆขายเหมือนกัน ที่เคยกินเป็น sirloin รสชาติดีทีเดียว เหตุเกิดจากการอยากกินเนื้อย่างแบบแซ่บ เด็กเสิร์ฟเลยแนะนำให้สั่งสเต็กพร้อมจิ้มแจ่ว อืม ใช้ได้ ไม่ผิดหวัง 
ลูกค้าร้านนี้ครึ่งนึงเป็นต่างชาติ รสชาติอาหารก็ลงตัว ออกไปทางเค็มเล็กน้อยกำลังอร่อย ไม่ได้หวานหรือใส่เครื่องอะไรมั่วๆลงไปในอาหาร 

เปิดตั้งแต่เที่ยงถึงดึก คนเดินเข้าออกตลอด เย็นๆจะคนเยอะหน่อย บริการดี ถ้าอยากกินเบียร์เย็นๆแบบไม่ใส่น้ำแข็ง เค้าก็จะเอาขวดเบียร์ของเราแช่ถังน้ำแข็งไว้ให้ 
แนะนำคนบ้านแถวนี้ให้มาฝากท้องกันได้